Paavo Väyrynen haluaisi Pohjoismaiden vahvan liiton. Kun vähän funtsaa, niin se alkaa tuntua hyvältä vaihtoehdolta.



Euroopan unioni on tullut liian suureksi ja tämä liittovaltioajatus Saksan ja Ranskan suunnasta tuntuu vaaralliselta. Suomessa maaseutu on autioitunut EU:n myötä toisin kuin Ranskassa ja Keski-Euroopan maissa on tapahtunut. Se on surullista katsottavaa.



Euro on ollut Suomen yrityksille, ja matkailijoille hyväksi. Ruotsin talouskasvu on yli 5 prosenttia, ja mistä tämä johtuu? Devalvaatio antaa suurteollisuudelle kilpailuvaltin ja tämä hyvä sataa alaspäin keskisuuriin ja pienyrityksiin ja sitä kautta ihmisten palkkoihin. Ruotsi käyttää kruunuja ja me euroja. Olen itse tyytyväinen tähän tilaan.



Mutta, ei nyt naureskella Paavo Väyrysen ajatuksille, sillä voimme olla nopeastikin samaa mieltä hänen kanssaan. Haluammeko Naton myötä sotatantereen Suomen kamaralle? Emme halua. Eurosta luovuttaessa, kuinka nopeasti olisimme markkojen kanssa sujut?



Maailma muuttuu nopeasti, joten ei katsota kaikkia ajatuksia populistisiksi mielenilmauksiksi. Kun nämä ajatukset tulevat viisinkertaiselta ministeriltä, niin otetaan ne vakavaan mietintään.



Kari Valen, Kouvola